<classify> RAIS wa Zanzibar, Dk Ali Mohamed Shein amewasihi wafanyabiashara nchini kuwa waadilifu katika kuwafanyia wananchi wanunuzi tahafi fu za bei za bidhaa na kutoa huduma nyingine katika kipindi cha mwezi mtukufu wa ramadhani.Dk Shein amesema hayo katika risala maalumu kwa wananchi kwa ajili ya kuukaribisha mwezi mtukufu wa Ramadhani kwa vyombo vya habari.Amewataka wafanyabiashara kukumbuka kwamba kwa kufanya hivyo kamwe hawatoingia katika hasara isipokuwa watapata zaidi fadhila nyingi za mfungo huo ambao ni mwezi wa baraka na kujitakasa kwa mola wao.Aidha aliwataka wafanyabiashara pia kuzingatia ubora wa bidhaa wanazowauzia watu mbali mbali zikiwa bado zipo katika matumizi sahihi ya usalama wa afya za wananchi.Mwezi wa Ramadhani umetajwa katika kitabu kitakatifu cha Kurani kuwa ni mwezi bora kwa hivyo wafanyabiashara wanatakiwa kuzingatia na kuuza bidhaa zao kwa dhamira ya kufanya wema na sio kwa malengo ya kupata faida kupita kiasi, alisema.Kwa upande wa wakulima, aliwataka kuendelea na utaratibu wa kuvuna na kuuza mazao yao sokoni yakiwa yamefikia wakati muafaka na sio kuvuna yakiwa machanga.Alisema tabia ya wakulima kuvuna mazao machanga kabla ya wakati wake imeanza kujitokeza hivi karibuni ambayo ni kinyume na maadili ya wakulima. Aidha alizitaka taasisi za serikali zinazotoa huduma kwa jamii ikiwemo Mamlaka ya Maji safi na Salama ZAWA kuwapatia huduma ya maji safi na salama kwa wananchi kwa kutumia gari katika sehemu zao za makazi ili kupunguza tatizo la maji.Mapema Dk Shein aliwataka watu ambao hawatatekeleza ibada ya funga kwa sababu mbali mbali kamwe wasifanye vitendo vya bughudha kwa watu wengine ambavyo vitasababisha karaha na maudhi, ikiwemo kula wakati wa mchana au kuvuta sigara katika sehemu za hadharani.Huu ni mwezi ambao umepewa daraja kubwa la utukufu na Mwenyezi Mungu na ndani yake yapo mambo mengi ikiwemo kulipwa fadhila nyingi katika kufanya ibada kwa hivyo watu ambao hawatatekeleza ibada hiyo wanatakiwa kuwaheshimu watu wengine, alisema.Waislamu nchini wanatarajiwa kuanza ibada ya mfungo wa mwezi mtukufu wa Ramadhani kutegemea na kuonekana kwa mwezi kuanzia Jumatatu au Jumanne.  <topic>: kitaifa 